#PakistanAndCongressની સાથે જે લોકોએ ટ્વીટ કર્યા છે તેમાંથી જમણેરી વલણ ધરાવતા મોટાભાગના સોશિયલ મીડિયા યૂઝર્સનો આરોપ છે કે પુલવામા હુમલા બાદ પણ પાકિસ્તાન માટે કૉંગ્રેસ પાર્ટીનું વલણ નરમ છે. 

હજારો લોકોએ આ હેશટેગ સાથે ન માત્ર ટ્વિટર પર, પણ ફેસબુક અને શૅરચેટ જેવી ચેટિંગ ઍપ્લીકેશન પર ભડકાઉ સામગ્રી શૅર કરી છે. 

ઘણા લોકોએ આ હેશટેગ સાથે જૂની તસવીરો અને વીડિયો ઉપયોગમાં લીધા છે, પરંતુ અમારી તપાસમાં જાણવા મળ્યું કે મોટાભાગના લોકોનાં દાવા ખોટા અને પાયાવિહોણા છે. 

તમે આ વાંચ્યું કે નહીં?

પ્રિયંકા ગાંધીની મુલાકાત

જમણેરી સમર્થક પોતાના ફેસબુક ગ્રૂપ્સમાં ટ્રેન્ડિંગ હેશટેગ સાથે લખી રહ્યા છે કે કૉંગ્રેસ પાર્ટીનાં નવા મહાસચિવ પ્રિયંકા ગાંધી 7 ફેબ્રુઆરીના રોજ દુબઈમાં પાકિસ્તાનના આર્મી ચીફ કમર જાવેદ બાજવાને મળ્યાં હતાં. 

ટ્વિટર અને ફેસબુક પર આ પ્રકારના સંદેશ હજારો વખત શૅર કરવામાં આવ્યા છે. 

પરંતુ તથ્યોના આધારે આ દાવા ખોટા સાબિત થાય છે કેમ કે 7 ફેબ્રુઆરીના રોજ પ્રિયંકા ગાંધી આગામી લોકસભા ચૂંટણીમાં ઔપચારિક રૂપે પૂર્વી ઉત્તર પ્રદેશની જવાબદારી મળ્યા બાદ પહેલી વખત કૉંગ્રેસ કાર્યાલય પર મીટિંગ માટે પહોંચ્ય... બીજા 4000 અક્ષરો માટે લેખ ચાલુ રાખો:
ાં હતાં. 

આ મીટિંગમાં કૉંગ્રેસ પાર્ટીનાં બધા મહાસચિવ અને રાજ્યોના પ્રભારી સામેલ થયા હતા. 

રાહુલ ગાંધીનું ટ્વીટ

સોશિયલ મીડિયા પર રાહુલ ગાંધીનું 24 ઑક્ટોબર 2018ના રોજ કરવામાં આવેલું ટ્વીટ શૅર કરવામાં આવી રહ્યું છે. 

આ ટ્વીટમાં કૉંગ્રેસ અધ્યક્ષ રાહુલ ગાંધીએ વડા પ્રધાન નરેન્દ્ર મોદીને એ કહીને નિશાન બનાવ્યા હતા કે "પીએમએ CBI ડાયરેક્ટરને હટાવી દીધા જેથી તપાસ રોકી શકાય."

વાઇરલ થઈ રહેલા આ ટ્વીટને અત્યાર સુધી 12 હજાર કરતાં વધારે લોકો રી- ટ્વીટ કરી ચૂક્યા છે. 

પરંતુ કેટલાક લોકોનો એવો દાવો છે કે પાકિસ્તાન ડિફેન્સે પણ રાહુલનું આ ટ્વીટ રી ટ્વીટ કર્યું હતું, કેમ કે મોદીને હટાવવા માટે પાકિસ્તાન કૉંગ્રેસને મદદ કરી રહી છે. 

આ દાવો એકદમ ખોટો છે કેમ કે પાકિસ્તાનના રક્ષા મંત્રાલય અને પાકિસ્તાની સેનાનું 'પાકિસ્તાન ડિફેન્સ' નામે કોઈ સત્તાવાર ટ્વિટર હૅન્ડલ છે જ નહીં. 

પાકિસ્તાન પોતાના ડિફેન્સ અને સેના સાથે જોડાયેલી જાણકારી ટ્વીટ કરવા માટે ઇન્ટર સર્વિસ પબ્લિક રિલેશનના આધિકારિક હૅન્ડલનો ઉપયોગ કરે છે. 

સિબ્બલનું નિવેદન

દક્ષિણ ભારતના મોટાભાગના કથિત મોદી સમર્થક સોશિયલ મીડિયા ગ્રૂપ્સમાં કૉંગ્રેસ નેતા કપિલ સિબ્બલનું એક નિવેદન #PakistanAndCongress સાથે શૅર કરવામાં આવી રહ્યું છે કે જેના આધારે સિબ્બલે અતિવાદી રાષ્ટ્રવાદને પુલવામા હુમલાનું કારણ બતાવ્યું છે. 

તેને દક્ષિણપંથી વલણ ધરાવતા મોટા હિંદી ભાષી ગ્રૂપ્સમાં પણ શૅર કરાય રહ્યું છે. 

આ વિશે કૉંગ્રેસ નેતા કપિલ સિબ્બલે બીબીસી સાથે વાતચીતમાં દાવો કર્યો છે કે તેમણે 14 ફેબ્રુઆરીના રોજ પુલવામા હુમલા પર ન માત્ર સોશિયલ મીડિયા પર, મીડિયાને પણ આ પ્રકારનું કોઈ નિવેદન આપ્યું નથી. 

કાશ્મીરી ટ્રક ડ્રાઇવર

આ એક જઘન્ય વીડિયો છે તે માટે વીડિયોની લિંક આપવામાં આવી નથી

સોશિયલ મીડિયા પર ઘણા લોકો કાશ્મીરના લોકો વિશે ઝેર ઓકી રહ્યા છે અને તેમની વિરુદ્ધ લોકોને ભડકાવવાનો પ્રયાસ કરી રહ્યા છે. 

ઘણા લોકોએ લખ્યું છે કે 'કૉંગ્રેસી નેતા એ કાશ્મીરી લોકોનો સાથ આપી રહ્યા છે કે જેમણે પુલવામા ઘટનાને અંજામ આપ્યો છે.'

પરંતુ કેટલાક લોકો તો એવા પણ છે કે જેઓ જૂના વીડિયો શૅર કરીને કાશ્મીરી લોકોમાં ભય ઉત્પન્ન કરવા અને તેમને ભડકાવવાનો પ્રયાસ કરી રહ્યા છે. 

આ વીડિયો બન્ને રીતે ઉપયોગમાં લેવાઈ રહ્યા છે. 

આવા જ એક વીડિયોની સાથે લખવામાં આવ્યું છે કે પુલવામા હુમલાથી રોષે ભરાયેલા લોકોએ કાશ્મીરી ટ્રક ડ્રાઇવર સાથે મારપીટ કરી....